ધારીના આંબરડી ખાતે આવેલ લાયન પાર્કના ગેટ પાસે લોકોને અનોખો નજારો જોવા મળ્યો હતો. લોકોને ગેટ પાસે જ સિંહ દર્શન થયા હતા. અહીં ગેટ પાસે જ સિંહ કપલ આવી ચઢ્યું હતું, જેમને જોવા લોકોની ભીડ જામી હતી. લોકો મોબાઈલમાં આ દ્રશ્ય કંડારવા લાગ્યા હતા. પરંતુ વન વિભાગને આ બાબતની જાણ થતા જ તેઓ દોડી આવ્યા હતા અને સિંહ કપલને દૂર કર્યા હતા. આમ, લાયન પાર્કના ગેટ પાસે જ સિંહ કપલ આવી ચઢ્યું હોય તેવી આ પહેલી ઘટના બની હતી. જેથી સૌમાં આશ્ચર્ય જાગ્યું હતું.